Document ID: 31995L0028

ΟΔΗΓΙΑ 95/28/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
της 24ης Οκτωβρίου 1995
σχετικά με τη συμπεριφορά κατά την καύση των υλικών που χρησιμοποιούνται για την εσωτερική διαρρύθμιση ορισμένων κατηγοριών οχημάτων με κινητήρα
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,
την πρόταση της Επιτροπής (1),
τη γνώμη της Οικονομικής και Κοινωνικής Επιτροπής (2),
Ενεργώντας σύμφωνα με τη διαδικασία που θεσπίστηκε με το άρθρο 189 Β της συνθήκης (3),
Εκτιμώντας:
ότι η εσωτερική αγορά περιλαμβάνει χώρο δίχως εσωτερικά σύνορα, στον οποίο διασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων 7 ότι η θέσπιση μέτρων προς το σκοπό αυτό έχει μεγάλη σημασία 7
ότι οι τεχνικές απαιτήσεις τις οποίες πρέπει να ικανοποιούν ορισμένες κατηγορίες οχημάτων, σύμφωνα με την εθνική νομοθεσία, αφορούν, μεταξύ άλλων, τη συμπεριφορά κατά την καύση των υλικών που χρησιμοποιούνται για την κατασκευή του εσωτερικού ορισμένων κατηγοριών οχημάτων με κινητήρα 7
ότι οι απαιτήσεις αυτές είναι διαφορετικές στα κράτη μέλη 7
ότι είναι αναγκαίο τα κράτη μέλη να καθορίσουν κοινές απαιτήσεις, είτε συμπληρωματικές είτε σε αντικατάσταση εκείνων που ισχύουν σήμερα, ώστε να γίνει δυνατή η εφαρμογή της διαδικασίας έγκρισης τύπου ΕΟΚ που αποτέλεσε το αντικείμενο της οδηγίας 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκούμενών τους (4) 7
ότι η εν λόγω οδηγία θα είναι μία από τις χωριστές οδηγίες της διαδικασίας έγκρισης τύπου ΕΟΚ που θεσπίστηκε με την οδηγία 70/156/ΕΟΚ 7 ότι, συνεπώς, οι διατάξεις της οδηγίας 70/156/ΕΟΚ σχετικά με τα συστήματα, τα συστατικά στοιχεία και τις χωριστές τεχνικές ενότητες θα εφαρμόζονται για τους σκοπούς της παρούσας οδηγίας 7
ότι είναι σκόπιμο να γίνει αναφορά στην οδηγία 77/649/ΕΟΚ του Συμβουλίου (5), η οποία περιλαμβάνει τη διαδικασία για τον καθορισμό του σημείου αναφοράς του καθίσματος (το «σημείο R») 7
ότι επειδή πρέπει να διασφαλίζεται η ασφάλεια των επιβατών καθώς και η οδική ασφάλεια, τα υλικά που χρησιμοποιούνται στην κατασκευή του εσωτερικού του αμαξώματος των λεωφορείων πρέπει να ικανοποιούν ορισμένες ελάχιστες απαιτήσεις ώστε να αποφεύγεται ή τουλάχιστον να επιβραδύνεται η εξάπλωση της φωτιάς και να δίνεται η δυνατότητα στους επιβάτες να εκκενώνουν το όχημα σε περίπτωση πυρκαγιάς 7
ότι είναι επιθυμητό να εισαχθούν εναλλακτικές οδοί για την έγκριση των οχημάτων ως συστημάτων δυνάμει της παρούσας οδηγίας, δηλαδή επί τη βάσει δοκιμών σχετικά με τη συμπεριφορά στην πυρκαϊά των υλικών που χρησιμοποιούνται για την εσωτερική διαρρύθμιση των οχημάτων με κινητήρα, ή επί τη βάσει έγκρισης τύπου ΕΟΚ συστατικού στοιχείου για κάθε υλικό ή/και εξοπλισμό όπως καθίσματα, πετάσματα κ.λπ. του θα χρησιμοποιηθούν για την εσωτερική διαρρύθμιση των οχημάτων αυτών, με την οποία θα ελέγχεται η ορθή εγκατάσταση των εν λόγω εγκεκριμένων υλικών ή/και εξοπλισμούς,
ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Κατά την έννοια της παρούσας οδηγίας:
- ως «όχημα» νοείται κάθε όχημα όπως ορίζεται στο άρθρο 2 της οδηγίας 70/156/ΕΟΚ,
- ως «συστατικό στοιχείο» νοείται διάταξη όπως ορίζεται στο άρθρο 2 της οδηγίας 70/156/ΕΟΚ.
Άρθρο 2
Τα κράτη μέλη δεν μπορούν να αρνούνται:
- τη χορήγηση έγκρισης τύπου ΕΟΚ ή τη χορήγηση εθνικής έγκρισης για ένα όχημα, ή να αρνούνται ή να απαγορεύουν την πώληση, τη χορήγηση άδειας κυκλοφορίας, τη θέση σε κυκλοφορία ή τη χρήση, για λόγους σχετικούς με τη συμπεριφορά κατά την καύση των υλικών που χρησιμοποιούνται για την εσωτερική διαρρύθμιση του αμαξώματος,
- τη χορήγηση έγκρισης τύπου ΕΟΚ ή τη χορήγηση εθνικής έγκρισης για συστατικό στοιχείο που χρησιμοποιείται στην εσωτερική διαρρύθμιση του αμαξώματος, ή να απαγορεύσουν την πώληση ή τη χρήση του, για λόγους σχετικούς με τη συμπεριφορά κατά την καύση των υλικών που χρησιμοποιούνται για την κατασκευή του,
εφόσον πληρούνται οι σχετικές απαιτήσεις των παραρτημάτων I, IV, V και VI της παρούσας οδηγίας.
Άρθρο 3
1. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία εντός 18 μηνών από την ημερομηνία έγκρισής της και ενημερώνουν αμέσως την Επιτροπή.
Από την ανωτέρω ημερομηνία, τα κράτη μέλη δεν δύνανται πλέον να απαγορεύουν την πρώτη θέση σε κυκλοφορία οχημάτων, ή την πώληση ή χρήση συστατικών στοιχείων, πληρούντων τις διατάξεις της παρούσας οδηγίας.
Τα κράτη μέλη εφαρμόζουν τις διατάξεις αυτές 48 μήνες μετά την έγκριση της οδηγίας.
2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής εκδίδονται από τα κράτη μέλη.
Άρθρο 4
Η παρούσα οδηγία απευθύνεται στα κράτη μέλη.
Λουξεμβούργο, 24 Οκτωβρίου 1995.

Labels: 7
8
20